*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 30ής Ιουλίου 1990

σχετικά με τον πίνακα των εγκαταστάσεων της Ναμίμπια που εγκρίνονται για την εισαγωγή νωπών κρεάτων στην Κοινότητα

(90/432/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους, νωπών κρεάτων ή προϊόντων με βάση το κρέας προελεύσεως τρίτων χωρών (1), όπως τροποποιήθηκε τελευταία από την οδηγία 89/662/ΕΟΚ (2), και ιδίως το άρθρο 4 παράγραφος 1 και το άρθρο 18 παράγραφος 1,

Εκτιμώντας:

ότι, για να δοθεί άδεια εξαγωγής νωπών κρεάτων προς την Κοινότητα, οι εγκαταστάσεις που βρίσκονται σε τρίτες χώρες πρέπει να πληρούν τους γενικούς και ειδικούς όρους που καθορίζει η οδηγία 72/462/ΕΟΚ·

ότι, επειδή η Ναμίμπια έγινε ανεξάρτητη χώρα, είναι απαραίτητο να καθορισθεί ο πίνακας των εγκαταστάσεων της χώρας αυτής που εγκρίνονται για την εισαγωγή νωπών κρεάτων στην Κοινότητα·

ότι οι εγκαταστάσεις αυτές υπόκεινται σε συστηματικούς ελέγχους στα πλαίσια των αποστολών της Κοινότητας που πραγματοποιούνται στη Νότια Αφρική, σε εφαρμογή του άρθρου 5 της οδηγίας 72/462/ΕΟΚ και του άρθρου 2 παράγραφος 1 της απόφασης 86/474/ΕΟΚ της Επιτροπής της 11ης Σεπτεμβρίου 1986 σχετικά με την πραγματοποίηση των επιτόπιων ελέγχων που γίνονται σε χώρες μη κράτη μέλη για την εισαγωγή βοοειδών, χοίρων και νωπών κρεάτων (3)·

ότι το επίπεδο της υγιεινής των εγκαταστάσεων στη Ναμίμπια μπορεί να θεωρηθεί ικανοποιητικό και, επομένως, αυτές μπορούν να συμπεριληφθούν στον πίνακα των εγκαταστάσεων που εγκρίνονται για εξαγωγή στην Κοινότητα·

ότι οι όροι εισαγωγής των νωπών κρεάτων τα οποία προέρχονται από τις εγκαταστάσεις που αναφέρονται στο παράρτημα, εξακολουθούν να υπόκεινται στις διατάξεις που έχουν θεσπισθεί από άλλες αρχές, καθώς και στις γενικές διατάξεις της συνθήκης· ότι οι όροι εισαγωγής των νωπών κρεάτων, τα οποία προέρχονται από τις εγκαταστάσεις που εμφαίνονται στο παράρτημα, εξακολουθούν να υπόκεινται στις κοινοτικές διατάξεις οι οποίες μνημονεύονται αλλού, ιδιαίτερα αυτές που αφορούν την υγεία των ζώων τον έλεγχο των κρεάτων για την παρουσία καταλοίπων και την απαγόρευση της χορήγησης στα ζώα, που προορίζονται για πάχυνση, διαφόρων ουσιών με ορμονική δράση·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Οι εγκαταστάσεις της Ναμίμπια που αναφέρονται στο παράρτημα, εγκρίνονται για την εισαγωγή νωπών κρεάτων στην Κοινότητα, σύμφωνα με το εν λόγω παράρτημα.

2. Οι εισαγωγές από εγκαταστάσεις που αναφέρονται στο παράρτημα, υπόκεινται στις κοινοτικές διατάξεις που μνημονεύονται αλλού.

Άρθρο 2

Τα κράτη μέλη απαγορεύουν την εισαγωγή νωπών κρεάτων από εγκαταστάσεις, άλλες, εκτός από αυτές που αναφέρονται στο παράρτημα.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 30 Ιουλίου 1990.

Για την Επιτροπή

Ray MAC SHARRY

Μέλος της Επιτροπής

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 395 της 30. 12. 1989, σ. 13.

(3) ΕΕ αριθ. L 279 της 30. 9. 1986, σ. 55.

ΠΑΡΑΡΤΗΜΑ

Πίνακας των εγκαταστάσεων

1.2.3,10 // // // // Αριθ.

έγκρ. // Εγκατάσταση/Διεύθυνση

// Κατηγορία (*)

// // // // // // // 1.2.3.4.5.6.7.8.9.10 // // // Σ // ΕΚ // ΨΧΑ // Β // Π/Α // Χ // Μ // ΕΠ // // // // // // // // // // // 22 // Swavleis, Windhoek // x // x // // x // // // x // (1) // // // // // // // // // // // 23 // Swavleis, Okahadja // x // x // // x // x // // // (1) // // // // // // // // // // // 27 // Windhoek Wild, Windhoek // // x // // x // // // // (2) // // // // // // // // // // 1.2.3.4.5.6.7 // (*) // Σ: // Σφαγείο // Β: // Βόειο κρέας // ΕΠ: // Ειδικές παρατηρήσεις // // ΕΚ: // Εργαστήριο κοπής // Π/Α: // Κρέας αιγοπροβάτων // // // // ΨΧΑ: // Ψυκτικός χώρος αποθήκευσης // Χ: // Χοίρειο κρέας // // // // // // Μ: // Κρέας μονόπλων // //

1.2 // (1) // Εξαιρούμενα παραπροϊόντα. // (2) // Μόνον όταν κατά το χρόνο τεμαχισμού του κρέατος βοοειδών, δεν υπάρχει στην εγκατάσταση κρέας άγριων δίχηλων.